Samfunnssikkerhet

Samfunnssikkerhet er et begrep som benyttes i forbindelse med politiske utredninger, debatter og planer om hvordan offentlige myndigheter best kan forebygge hendelser eller reduserer skadevirkninger av alvorlige uønskede hendelser som truer samfunnet og borgernes sikkerhet.

Norge

Ansvarlige myndigheter 
I Norge har den statlige etaten Direktoratet for samfunnssikkerhet og beredskap (DSB) et overordnet ansvar for å planlegge og koordinere den sivile beredskapen i samfunnet. På det politifaglige området har Politiets sikkerhetstjeneste en lignende posisjon. Begge er direktorater underlagt Justis- og beredskapsdepartementet. Mange andre offentlige myndigheter har imidlertid et delansvar for å ivareta samfunnets sikkerhet, det gjelder blant annet Nasjonal sikkerhetsmyndighet (NSM) og Nasjonalt Cybersikkerhetssenter (NCSC) som sorterer under NSM, militære myndigheter og helsemyndighetene.

Samfunnssikkerhetsprisen 
Samfunnssikkerhetsprisen er en pris som siden 2012 av har blitt utdelt av Direktoratet for samfunnssikkerhet og beredskap (DSB) hvert år.

Stortingsmeldinger om samfunnssikkerhet 
Regjeringen Solberg la frem to stortingsmeldinger om samfunnssikkerhet:

 Meld. St. 10 (2016–2017) Risiko i et trygt samfunn
 Meld. St. 5 (2020–2021) Samfunnssikkerhet i en usikker verden

Plan- og bygningsloven 
I plan- og bygningsloven er begrepet benyttet i § 4-3, som har overskriften Samfunnssikkerhet og risiko- og sårbarhetsanalyse.

«Ved utarbeidelse av planer for utbygging skal planmyndigheten påse at risiko- og sårbarhetsanalyse gjennomføres for planområdet, eller selv foreta slik analyse. Analysen skal vise alle risiko- og sårbarhetsforhold som har betydning for om arealet er egnet til utbyggingsformål, og eventuelle endringer i slike forhold som følge av planlagt utbygging. Område med fare, risiko eller sårbarhet avmerkes i planen som hensynssone, jf. §§ 11-8 og 12-6. Planmyndigheten skal i arealplaner vedta slike bestemmelser om utbyggingen i sonen, herunder forbud, som er nødvendig for å avverge skade og tap.»

Referanser

Eksterne lenker
 Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
 Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.

 Direktoratet for samfunnssikkerhet og beredskap

Plan- og bygningsloven
Samfunnsvitenskap
Sikkerhet